ଟ୍ରାମାଡଲ
ଟ୍ରାମାଡଲ (ଇଂରାଜୀ ଭାଷାରେ Tramadol, ଏକ ବିକ୍ରୟ ନାମ ଅଲ୍ଟ୍ରାମ/ Ultram,) ଏକ ଓପିଅଏଡ (opioid) ଯନ୍ତ୍ରଣା ନିବାରକ ଔଷଧ (pain medication) ଯାହା ମଧ୍ୟମରୁ ସାଂଘାତିକ ଯନ୍ତ୍ରଣାର (pain) ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ପାଟିରେ ଦେଲେ ଏହି ଔଷଧ ଏକ ଘଣ୍ଟା ମଧ୍ୟରେ କାର୍ଯ୍ୟକ୍ଷମ ହୋଇଯାଏ । ଏହା ଇଞ୍ଜେକସନ ଆକାରରେ ମଧ୍ୟ ମିଳେ । ଏହା ପାରାସେଟାମୋଲ ଓ ଅନ୍ୟାନ୍ୟ ଦୀର୍ଘକାଳୀନ କାମ କରୁଥିବା ଫର୍ମୁଲା ସ‌ହିତ ଦିଆଯାଇପାରେ ।

ଟ୍ରାମାଡଲର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଗଲୁ (itchiness) ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ବାତ (seizure), ଅଧିକ ସେରୋଟୋନିନ ସିଣ୍ଡ୍ରୋମ ସଙ୍କଟ, ଔଷଧ ନିଶା ଓ ଊଣା ସତର୍କ ସମସ୍ୟା ହୁଏ ।  ବୃକ୍‌କ ଓ ଯକୃତ ସମସ୍ୟା ଥିଲେ ଔଷଧ ମାତ୍ରା ବଦଳେଇବାକୁ ହୁଏ । ଗର୍ଭାବସ୍ଥା, ଆତ୍ମହତ୍ୟା ପ୍ରବଣ ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ ନାହିଁ । ସ୍ତନ୍ୟପାନ (breastfeeding) କରାଉଥିବା ମହିଳା ଏହା ନେବା ଅନୁଚିତ ହେଲେ ମଧ୍ୟ ଗୋଟିଏ ଡୋଜ ନେଉଥିଲେ ବନ୍ଦ କରିବା ଆବଶ୍ୟକ ନୁହେଁ ।

ଟ୍ରାମାଡଲ ସଂୟ ଏକ ସେରୋଟୋନିନ-ନରଏପିନେଫ୍ରନ ରିଅପଟେକ ଇନହିବିଟର (serotonin–norepinephrine reuptake inhibitor) ଏବଂ ଏହା ସ୍ନାୟୁର (neuron) μ-ଓପିଅଏଡ ରିସେପ୍ଟର (μ-opioid receptor) ସ‌ହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ । ଯକୃତରେ ଏହା ୦-ଡେସମିଥାଇଲଟ୍ରାମାଡଲରେ (O-desmethyltramadol) ପରିବର୍ତ୍ତିତ ହୋଇଯାଏ ଯାହା μ-ଓପିଅଏଡ ରିସେପ୍ଟର ସ‌ହିତ ଦୃଢ଼ ବନ୍ଧନରେ ଆବଦ୍ଧ ହୁଏ । 
 

ସନ ୧୯୭୭ରେ ଏହି ଔଷଧ ପ୍ରଥମେ ଟ୍ରାମାଲ ନାମରେ ଅଭିହିତ ହୋଇ ଏକ ଔଷଧ କମ୍ପାନୀଦ୍ୱାରା (pharmaceutical company) (Grünenthal GmbH) ଲୋକାର୍ପଣ ହୋଇଥିଲା ।  ୧୯୯୦ ଦଶକରେ ଏହା ଉଭୟ ସଂଯୁକ୍ତ ରାଷ୍ଟ୍ର ଓ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଏକ ଜେନେରିକ ଓଷଧ (generic medication) ଓ ବିଭିନ୍ନ ବ୍ରାଣ୍ଡ ନାମରେ ପୃଥିବୀବ୍ୟାପୀ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ମାତ୍ରା ଔଷଧର ହୋଲସେଲ ମୂଲ୍ୟ ୦.୦୫ ଡଲାର ଥିଲା ।  ସନ ୨୦୧୬ରେ  ପ୍ରେସକ୍ରିପସନ ହୋଇଥିବା ଔଷଧମାନଙ୍କ ମଧ୍ୟରେ ଏହାର ନାମ ୩୯ତମ ସଂଖ୍ୟାରେ ଥିଲା ଓ ୧୯ ନିୟୁତ ପ୍ରେସକ୍ରିପସନ ହୋଇଥିଲା ।

ଆଧାର

ବାହ୍ୟ ଲିଙ୍କ 
 Medline Plus – Patient Information Medline Plus (A Service of the U.S. National Library of Medicine)
 U.S. National Library of Medicine: Drug Information Portal – Tramadol

ଔଷଧ
ଚିକିତ୍ସା ବିଜ୍ଞାନ